
UZNESENIE VLÁDY SLOVENSKEJ REPUBLIKY

č. 56
z 19. januára 2010
k návrhu na úhradu výdavkov, súvisiacich so záchrannými prácami na územiach obvodných úradov Trnava, Čadca, Senica, Nové Mesto nad Váhom, Stará Ľubovňa, Považská Bystrica, Brezno, Trenčín a poskytnutie finančných prostriedkov na riešenie mimoriadnej situácie - Zosuv na sídlisku Banisko v Dolnom Kubíne
	Číslo materiálu:
	1380/2010

	Predkladateľ:
	podpredseda vlády a minister vnútra


Vláda
A. schvaľuje

A.1. návrh na úhradu výdavkov, súvisiacich so záchrannými prácami na územiach obvodných úradov Trnava, Čadca, Senica, Nové Mesto nad Váhom, Stará Ľubovňa, Považská Bystrica, Brezno, Trenčín a poskytnutie finančných prostriedkov na riešenie mimoriadnej situácie - Zosuv na sídlisku Banisko v Dolnom Kubíne; 

B. súhlasí

B.1. s uvoľnením finančných prostriedkov vo výške 357 152,28 eur z kapitoly Všeobecná pokladničná správa – rezerva na živelné pohromy, ich prevenciu, ďalšie vplyvy nových zákonných úprav a iné vplyvy na úhradu výdavkov, súvisiacich so záchrannými prácami na územiach obvodných úradov Trnava, Čadca, Senica, Nové Mesto nad Váhom, Stará Ľubovňa, Považská Bystrica, Brezno, Trenčín a poskytnutie finančných prostriedkov na riešenie mimoriadnej situácie - Zosuv na sídlisku Banisko v Dolnom Kubíne; 

C. ukladá

ministrovi financií  

C.1. uvoľniť finančné prostriedky z kapitoly Všeobecná pokladničná správa – rezerva na živelné pohromy, ich prevenciu, ďalšie vplyvy nových zákonných 
úprav a iné vplyvy v celkovej sume 357 152,28 eur do rozpočtovej kapitoly Ministerstva vnútra SR 

do 29. januára 2010
podpredsedovi vlády a ministrovi vnútra 

C.2. zabezpečiť presun finančných prostriedkov do rozpočtu Obvodného úradu v Trnave vo výške 24 904,29 eur, do rozpočtu Obvodného úradu v Čadci vo výške 27 410,25 eur, do rozpočtu Obvodného úradu v Senici vo výške 355,88 eur, do rozpočtu Obvodného úradu v Novom Meste nad Váhom vo výške 9 996,43 eur, do rozpočtu Obvodného úradu v Starej Ľubovni vo výške 23 134,78 eur, do rozpočtu Obvodného úradu v Považskej Bystrici vo výške 1 615,91 eur, do rozpočtu Obvodného úradu v Brezne vo výške 1 423,82 eur, do rozpočtu Obvodného úradu v Trenčíne vo výške 2 310,92 eur a do rozpočtu  Obvodného úradu v Dolnom Kubíne vo výške 266 000,00 eur
do 10 dní od vykonania rozpočtového opatrenia v prospech kapitoly Ministerstva vnútra SR

prednostovi Obvodného úradu v Trnave
prednostovi Obvodného úradu v Čadci
prednostovi Obvodného úradu v Senici
prednostovi Obvodného úradu v Novom Meste nad Váhom
prednostovi Obvodného úradu v Starej Ľubovni
prednostovi Obvodného úradu v Považskej Bystrici
prednostovi Obvodného úradu v Brezne
prednostovi Obvodného úradu v Trenčíne
prednostovi Obvodného úradu v Dolnom Kubíne 

C.3. zabezpečiť presun finančných prostriedkov do rozpočtov dotknutých miest a obcí
do 10 dní od vykonania rozpočtového opatrenia v prospech rozpočtov obvodných úradov.
Vykonajú: 
podpredseda vlády a minister vnútra  

minister financií 
prednosta Obvodného úradu v Trnave

prednosta Obvodného úradu v Čadci

prednosta Obvodného úradu v Senici

prednosta Obvodného úradu v Novom Meste nad Váhom

prednosta Obvodného úradu v Starej Ľubovni

prednosta Obvodného úradu v Považskej Bystrici

prednosta Obvodného úradu v Brezne

prednosta Obvodného úradu v Trenčíne

prednosta Obvodného úradu v Dolnom Kubíne

